Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
15 ต.ค. 2558

SET ขึ้นต่อยืนเหนือ 1,420 จุดหลังปรับฐานจบ…เป้าหมายถัดไป 1,440 จุด  
ดัชนี SET อยู่ที่ 1,423.37 จุด +18.29 จุด +1.30% ปริมาณซื้อขาย 21,782  ลบ.
แนวรับ :          1,415          แนวต้าน :          1,430 / 1,440
สรุปทิศทางและแนวโน้มตลาด
SET ปรับฐานเสร็จแล้ว ขึ้นต่อผ่านแนวต้าน 1,420 จุด: SET มีจังหวะทะลุแนวต้าน 1,420  จุด ขึ้นมาในช่วงเช้า นำโดยหุ้นธนาคาร และพลังงาน ขณะที่ BAY ก็ยังคงร้อนแรงต่อ ดึงดัชนีกลุ่มธนาคารขึ้นมา ค่าเงินบาทที่แข็งค่าต่อเนื่องชัดเจน พร้อมกับที่หุ้นในภูมิภาคปรับตัวขึ้นมาพร้อมกันหมด คาดว่า SET พักตัวสร้างฐานเสร็จเรียบร้อยแล้ว และต่างชาติอาจกลับมาอีกครั้ง แนะนำเร่งการสะสมหุ้นให้เร็วขึ้น ก่อนที่ SET จะปรับตัวขึ้นต่อ
กลุ่มหุ้นที่ดูน่าสนใจและคาดว่าจะมีแนวโน้มแข็งแกร่งกว่าตลาดยังคงเป็นหุ้นที่ได้ผลบวกจากมาตรการกระตุ้นเศรษฐกิจอย่างกลุ่มรับเหมาฯและวัสดุก่อสร้าง (SCC CK STEC UNIQ) กลุ่มอสังหาฯ (PS) กลุ่มหุ้นที่เกี่ยวข้องกับการบริโภคในประเทศอย่าง CPALL KTC ต่อเนื่อง รวมถึงกลุ่มที่เกี่ยวข้องกับการฟื้นตัวของยอดขายรถยนต์อย่าง TISCO KKP SAT EPG (ดูรายงาน Pathumwan Corner วันที่ 15 ต.ค. ประกอบ)
นอกจากนี้ จากการที่ต่างชาติอาจกลับมาเร็ว กลุ่มหุ้นขนาดใหญ่ก็อาจกลับมาเร็วกว่าที่คาดเช่นกัน เราแนะนำ “เริ่มสะสม” กลุ่มธนาคารซึ่งแข็งกว่าตลาด (แนะนำ TMB KBANK) ขณะที่ชะลอดูกลุ่ม ICT ก่อน เนื่องจากยังมีแรงกดดันจาก TOT ที่รอบอร์ดอนุมัติ 20 ต.ค. นี้ เพื่อจะฟ้อง กสทช ให้ระงับประมูลคลื่น 900 Mhz
 
หุ้นที่น่าสนใจทางเทคนิค
CENTEL “ซื้อ” ราคาหุ้นมีจังหวะแกว่งขึ้นต่อหลังพักตัวไม่หลุดเส้นค่าเฉลี่ย 1 เดือน และสามารถกลับมายืนเหนือเส้นค่าเฉลี่ย 7 วันได้อีกครั้ง สอดคล้องกับเครื่องมือ MACD ที่เริ่มชี้ขึ้นอีกครั้ง เป็นจังหวะซื้อเก็งกำไร มีแนวต้านแรกบริเวณ 40.75 บาท ผ่านได้จะมีแนวต้านถัดไปตามกรอบแนวโน้มที่ 42.00 บาท
IFEC “ซื้อ” ราคาหุ้นดีดตัวขึ้นทะลุกรอบสามเหลี่ยมขึ้นมา พร้อมปริมาณการซื้อขายสนับสนุนการ Breakout สอดคล้องกับเครื่องมือ MACD ที่กลับมาเป็นบวก เป็นจังหวะซื้อเก็งกำไร มีแนวต้านแรกที่ 11.00 บาท และแนวต้านถัดไปที่ 11.80 บาท
TPIPL “ซื้อ” ราคาหุ้นเริ่มฟื้นตัวขึ้นกลับมายืนเหนือเส้นค่าเฉลี่ย 7 วันได้อีกครั้ง พร้อมปริมาณการซื้อขายเริ่มสูงขึ้น เครื่องมือ MACD ชี้สูงขึ้นเป็นบวกต่อเนื่อง เป็นจังหวะซื้อเก็งกำไร มีแนวต้านแรกบริเวณ 2.70 บาท ผ่านได้เป้าหมายถัดไปที่ 2.84 บาท
 
Futures แนวรับ          แนวต้าน
SET50             916             924
                  908             930
Gold            19600           19900
                19500           20000
Oil              1750            1800
                 1700            1850